ଡାଇଲୋକ୍ସାନାଇଡ

ଡାଇଲୋକ୍ସାନାଇଡ, (ଇଂରାଜୀ ଭାଷାରେ Diloxanide), ହେଉଚି ଆମିବାୟାସିସ ସଂକ୍ରମଣର ଚିକିତ୍ସା ପାଇଁ ଏକ ଔଷଧ । ଯେଉଁ ସ୍ଥାନରେ ସାଧାରଣତଃ ସଂକ୍ରମଣ ହୁଏନି ଓ ଯେତେବେଳେ ଜଣେ ବ୍ୟକ୍ତିଙ୍କର କୌଣସି ଲକ୍ଷଣ ନଥାଏ, ସେତେବେଳେ ପ୍ୟାରୋମୋମାଇସିନ ଔଷଧ ପରେ ଏହା ଦ୍ୱିତୀୟ ଧାଡି ଚିକିତ୍ସା ଭାବରେ ବ୍ୟବ‌ହୃତ ହୁଏ । ଲକ୍ଷଣ ଥିବା ବ୍ୟକ୍ତିଙ୍କ ପାଇଁ ଏହା ମେଟ୍ରୋନିଡାଜୋଲ କିମ୍ବା ଟିନିଡାଜୋଲ ଦେବା ପରେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ଡିଲୋକ୍ସାନାଇଡ ଚିକିତ୍ସାରେ ସାଧାରଣତଃ ସାମାନ୍ୟ ପାର୍ଶ୍ୱ ପ୍ରତିକ୍ରିୟା ହୋଇଥାଏ । ପାର୍ଶ୍ୱ ପ୍ରତିକ୍ରିୟାରେ ପେଟଫମ୍ପା, ବାନ୍ତି, ଏବଂ ଗଲୁ ହୋଇପାରେ । ଗର୍ଭାବସ୍ଥାରେ ଏହାକୁ ପ୍ରଥମ ତ୍ରୈମାସିକ ପରେ ଗ୍ରହଣ କରିବାକୁ ପରାମର୍ଶ ଦିଆଯାଇଛି । ଏହା ଏକ ଲୁମିନାଲ ଆମେବିସାଇଡ ଅର୍ଥାତ୍ ଏହା କେବଳ ଅନ୍ତନଳୀରେ ହେଉଥିବା ସଂକ୍ରମଣ ପାଇଁ କାମ କରେ ।

୧୯୫୬ ମସିହାରେ ଡାଇଲୋକ୍ସାନାଇଡ ଚିକିତ୍ସା କ୍ଷେତ୍ରରେ ବ୍ୟବହାର ଆରମ୍ଭ ହୋଇଥିଲା । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲିପିବଦ୍ଧ ଅଛି । ୨୦୧୨ ସୁଦ୍ଧା ବିକଶିତ ଦେଶମାନଙ୍କରେ ଏହା ବ୍ୟବସାୟିକ ଭାବରେ ଉପଲବ୍ଧ ହୋଇନଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki